Нобэ
Фашизмэм, расизмэм, лъэпкъ зэхэгъэж щIыным япэщIэтыным и дунейпсо махуэщ
Радиацэм пэщIэтыным хуэунэтIа акцэхэм я дунейпсо махуэщ
Украинэм щагъэлъапIэ я тхыбзэмрэ я бзэмрэ я махуэр
Азербайджаным и лъэпкъ ныпым и махуэщ
ЩэкIуэгъуэм и 9 — 15-хэр щIэныгъэмрэ мамырыгъэмрэ я дунейпсо тхьэмахуэщ
1911 гъэм урыс IэпщIэлъапщIэ Котельников Глеб и парашютыр ягъэунэхуащ икIи дунейм щыяпэу а Iэмэпсымэр зэрищIам щыхьэт техъуэ тхылъыр къратащ.
1940 гъэм СССР-м унафэ къыщащтащ курыт школхэм хамэ къэралыбзэхэр щегъэджыным теухуауэ.
1989 гъэм Берлин зэпызыгъэщхьэхукI блыныр къутэн щIадзащ.
2000 гъэм Урысейм IэщэкIэ ЗэщIэузэда и Къарухэм я бжыгъэр цIыху мин 600-кIэ гъэмэщIэным теухуа унафэ къащтащ.
Урыс тхакIуэ цIэрыIуэ Тургенев Иван къызэралъхурэ илъэси 198-рэ ирокъу.
Уэрэд 400-м щIигъу зытха композитор цIэрыIуэ, СССР-м и цIыхубэ артисткэ, Социалист Лэжьыгъэм и ЛIыхъужь, СССР-м и Къэрал саугъэтыр тIэунейрэ зыхуагъэфэща Пахмутовэ Александрэ и ныбжьыр илъэс 87-рэ ирокъу.
Адыгей усакIуэ Хьэлэш Сэфарбий и ныбжьыр илъэс 76-рэ ирокъу.
УФ-м и цIыхубэ сурэтыщI, КъБР-м щIыхь зиIэ и сурэтыщI, Красноярск дэт художественнэ институтым и профессор, РАХ-мрэ ЩIДАА-мрэ я академик Пащты Герман и ныбжьыр илъэс 75-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэрмахуэм градус 15 — 20, жэщым градус 11 — 13 щыхъунущ.
